Nittedal

Nittedal er en kommune i Osloregionen i Norge som fra 2020 er en del av Viken fylke. Kommunen ligger i landskapet Akershus og var del av Akershus len, Akershus stiftamt, Akershus amt og Akershus fylke fra middelalderen til 2020. Nittedal har et innbyggertall på 24 245 innbyggere. Den grenser i nord til Lunner og til Nannestad, i øst til Gjerdrum, i sørøst til Lillestrøm, og i sør og vest til Oslo.

Bosetting
   Tall og fakta hentet fra Statistisk sentralbyrå .

Nittedal kommune har ikke ett stort befolkningssentrum, men mange mindre lokalsamfunn. Det meste av utbygging blir imidlertid nå konsentrert til nye Nittedal sentrum og kommunen har utarbeidet et forslag til en ambisiøs plan for utvikling av dette tettstedet. Kulturhus, kirke, Familiens hus, kollektivterminal og et større butikksenter er noen av målsettingene.

Tettstedet Rotnes ( innbyggere per ) ligger i den midtre del av kommunen. I dette administrasjonssenteret finnes rådhuset, biblioteket, banker, legevakt, brannstasjon, sentralidrettsanlegg, butikksenter, Bjertnes videregående skole og Nittedal stasjon. 

I den nordre del, som også kalles Hakadal, ligger tettstedene Åneby ( innbyggere) og Løvstad ( innbyggere). 

Ca 75 % av befolkningen bor i den sydlige halvdelen av kommunen.  av innbyggerne tilhører Oslo tettsted. Hagan med Gjelleråsen, Skillebekk og Holumskog  ligger i sør like ved bygrensen til Oslo. Denne delen av kommunen er ikke dekket av Gjøvikbanen.

Lokalavisa heter Varingen, grunnlagt i 1946 og oppkalt etter fjellet Varingskollen (546 moh.).

Kommunen har gitt navn til Norges mestselgende fyrstikkmerke, Nitedals hjelpestikker.

Geografi
Nittedal er et dalføre mellom Romeriksåsene i nord og øst og Nordmarka og Lillomarka i vest. Nitelva renner gjennom dalen. Nittedal kommune grenser til Lunner i nord, Nannestad og Gjerdrum i øst, Lillestrøm i sør og Oslo i vest. Varingskollen er den mest kjente toppen på 546 moh. og huser bygdas skisenter. Høyeste punkt er Blekketjernshøgda på 613 moh. like ved fylkesgrensa mot Innlandet helt nord i kommunen.

Geologi
Nittedal tilhører Oslofeltet. Spesielt kjent er Nittedalskalderaen som er restene etter vulkansk aktivitet i slutten av permtiden.

I tidligpermtiden sprakk jordskorpa opp og lava strømmet ut over området. Krokskogen-Kolsås-Nittedal lavaprovins ble dannet i riftstadie seks. Dette utgjorde slutten på riftstadiet som startet i sør og endte lengst mot nord. Den innledende riftingen kulminerte med strømmer av rombeporfyrlava som dekket to tredjedeler av Oslofeltet.

Klima

Samferdsel

Gjøvikbanen har hatt stor innflytelse på Nittedal, og har flere stoppesteder her, bl.a. Nittedal stasjon og på Åneby, Varingskollen og Hakadal. Folk som reiser til/fra Nittedal er blant dem som bruker Gjøvikbanen mest.

I tillegg går riksvei 4 som er hovedåre mellom Oslo og Gjøvik rett gjennom kommunen (se bilde til venstre).

Navnet Nittedal 
Navnet Nittedal kommer av norrønt Nitjudalr. Etterleddet dalr betyr 'dal', mens forleddet Nitju er genitiv singularis av Nitja, som er det gamle navnet på Nittelva. Det er uvisst hva Nitja betyr. Moderne skriftbasert uttale er [²nitedɑːɽ] eller [²nitedɑːɳ], mens tradisjonell uttale er [²nedɑɳ].

Kulturminner 
I Nittedal finnes det over 30 fredete kulturminner der gravhauger og gravrøyser utgjør en del av dem. I tillegg er det funnet skafthullsøkser, pilespiss av skifer, jernsverd fra jernalderen og jernbarrer fra vikingtiden (såkalte løsfunn). Det finnes spor etter bosetninger fra steinalder og jernalder. Hakadal kirke er et middelalderkirkested og på området er det funnet et gravfelt fra jernalderen. Hakadal Verk stammer fra 1500-tallet og er en av landets eldste jernverk. I tillegg til jernvinne er det funnet spor etter kullframstilling.

Skogtur 
Sagtomta, som ligger i Nittedal og er et fint utgangspunkt nordfra inn i Lillomarka, dersom man er interessert i å gå på en herlig skogtur.

Politikk

Se også utfyllende artikkel: Kommunestyrevalg i Nittedal.

Kommunestyrevalget 2023

Kjente nittedøler
Harald Sohlberg (1869–1935), kunstmaler
Borghild Rud (1910–1999), kunstner og illustratør
Alf Prøysen (1914–1970), visesanger og kunstner. Bodde i Nittedal som voksen, født og oppvokst i Ringsaker i Hedmark.
Søstrene Bjørklund, fire populærartister på 1950-tallet
Torstein Slungård (1931–2009), statssekretær, nestleder i Venstre
Hroar Elvenes (1932–2014), skøyteløper og idrettsleder
Odd Martinsen (f. 1942), skiløper med gullmedaljer fra VM og OL, far til Bente Skari
Torstein Hagen, (f. 1943), skipsreder
Terje Pedersen (f. 1943), verdensrekordholder i spydkast (1964)
Berit Berthelsen (1944–2022), norsk friidrettsutøver, flaggbærer under OL i Mexico 1968
Terje Thorslund (f. 1945), spydkaster med bronse i EM 1974
Arne Willy Dahl (f. 1949), generaladvokat for Forsvaret 1988-2014
Elin Prøysen (f. 1949), visesanger og journalist
Solveig Kristiansen Aaseby (f. 1965), EM- og VM-mester i enspann hundekjøring 1990
Tommy Rustad (f. 1968), rallycrossfører
Lena Boysen (f. 1969), hundekjører
Bente Skari (f. 1972), skiløper med VM- og OL-gull
Hanne Staff (f. 1972), verdensmester i orienteringsløp
Marianne Pettersen (f. 1975), landslagsspiller i fotball
Jarle Bernhoft (f. 1976), vokalist og gitarist
Hans Christer Holund (f. 1989), skiløper med flere medaljer fra VM
Stine Bredal Oftedal (f. 1991), håndballspiller

Referanser

Eksterne lenker 
 
 
  Kommunefakta Nittedal - Statistisk sentralbyrå 
  Nittedalsporten
  Bygdebok for Nittedal og Hakadal
  Kulturminner i Nittedal på Kulturnett Akershus